પક્ષઘાતને અટકાવવા માટેના ઉપાયો વિશે માહિતી આપતા ડો. પારેખ અને ડો. જૈને જણાવેલ હતું કે, પક્ષઘાતને થતો રોકવો એ જ એની શ્રેષ્ઠ સારવાર છે. પક્ષઘાતને રોકવા માટે (૧) નિયમિત કસરત કરો અને કાર્યશીલ રહો (ર) પક્ષઘાત થવાના જોખમી પરિબળો જેવા કે હાયપર ટેન્શન, ડાયાબિટીસ, કોલેસ્ટેરોલ વિગેરેને કાબુમાં રાખો (૩) તમારી ખાણીપીણીનું ધ્યાન રાખો અને મેદસ્વીતા ટાળો (૪) તમાકુના સેવનથી દૂર રહો અને જો કરતા હો તો આજથી જ બંધ કરો (પ) દારૃનું સેવન ટાળો (૬) તાજેતરના અંદાજ મુજબ વાયુ પ્રદુષણ પણ પક્ષઘાતનું જોખમ થઈ શકે છે. વાયુ પ્રદુષણને કાબુમાં રાખવા એક જવાબદાર નાગરિક તરીકે બનતી કોશીશ કરો જેમ કે વધુમાં વધુ વૃક્ષો વાવો, પબ્લિક ટ્રાન્સપોર્ટેશન, કારપુલ તથા સાયકલીંગનો ઉપયોગ વધુ કરો, રેડ સિગ્નલ પર વાહન બંધ કરી દો, કચરો ન બાળો, સોલાર એનર્જીનો ઉપયોગ વધારો વિગેરે. (૭) પક્ષઘાતના પ્રારંભિક લક્ષણો વિશે સમજણ કેળવો અને સમાજમાં જાગૃકતા વધારો જેથી કોઈને પણ પક્ષઘાતના લક્ષણ જણાય તો ત્વરીત ન્યુરોલોજીસ્ટનો સંપર્ક કરી શકાય.